KOMMISSIONENS FORORDNING (EF) Nr. 2783/98 af 22. december 1998 om ændring af forordning (EF) nr. 1524/98 om gennemførelsesbestemmelser for særlige foranstaltninger for frugt, grøntsager, planter og blomster til fordel for de oversøiske franske departementer og om den foreløbige forsyningsopgørelse for 1999
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3763/91 af 16. december 1991 om særlige foranstaltninger for visse landbrugsprodukter til fordel for de oversøiske franske departementer (1), senest ændret ved forordning (EF) nr. 2598/95 (2), særlig artikel 2, stk. 6, og
ud fra følgende betragtninger:
De fælles gennemførelsesbestemmelser for den særlige ordning for forsyning af de oversøiske franske departementer (OD) med visse landbrugsprodukter er fastsat i Kommissionens forordning (EØF) nr. 131/92 (3), senest ændret ved forordning (EF) nr. 1736/96 (4), og Kommissionens forordning (EF) nr. 1524/98 (5) indeholder supplerende gennemførelsesbestemmelser til forsyningsordningen for forarbejdede frugter og grøntsager samt en foreløbig opgørelse over de mængder, der er omfattet af den særlige forsyningsordning i perioden 1. juli - 31. december 1998;
mængderne af de produkter, der indgår i denne særlige forsyningsordning, bestemmes som led i foreløbige forsyningsopgørelser, der fastlægges med jævne mellemrum og revideres afhængigt af markedsbehovene, den lokale produktion og de traditionelle handelsstrømme; markedsbehovene i OD giver anledning til for 1999 at fastlægge den i bilaget anførte foreløbige forsyningsopgørelse;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
Del A i bilag I til forordning (EF) nr. 1524/98 affattes som angivet i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra den 1. januar 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. december 1998.